**Stanovisko hlavnej kontrolórky k návrhu viacročného rozpočtu obce na roky 2020 – 2022 a k návrhu rozpočtu obce na rok 2020**

V zmysle § 18f, odsek 1, písmeno c) zákona č. 369/1990 Zb. o obecnom zriadení v znení neskorších predpisov (ďalej len v z.n.p.)

p r e d k l a d á m

**odborné stanovisko k návrhu viacročného rozpočtu obce na roky 2020 – 2022 a k návrhu rozpočtu obce na rok 2020:**

Odborné stanovisko k návrhu viacročného rozpočtu obce na roky 2020 – 2022 a k návrhu rozpočtu obce na rok 2020 (ďalej len „odborné stanovisko“) bolo spracované na základe predloženého návrhu rozpočtu na rok 2019 a návrhu rozpočtu na rok 2018, ktorý bol spracovaný v súlade s § 9 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z.n.p.

1. V**ÝCHODISKÁ SPRACOVANIA ODBORNÉHO STANOVISKA**

Pri spracovaní odborného stanoviska som vychádzala z posúdenia predloženého návrhu viacročného rozpočtu obce na roky 2020 – 2022 a návrhu rozpočtu obce na rok 2020 (ďalej len „návrh rozpočtu“) z dvoch hľadísk:

1. **Zákonnosť predloženého návrhu rozpočtu**
	1. **Súlad so všeobecne záväznými právnymi predpismi**

Návrh rozpočtu bol spracovaný v súlade so **zákonom č. 523/2004 Z. z. o rozpočtových pravidlách verejnej správy** a o zmene a doplnení niektorých zákonov v z.n.p. a **zákona č. 583/2004 Z. z. o rozpočtových pravidlách územnej samosprávy** a o zmene a doplnení niektorých zákonov v z.n.p.

Návrh rozpočtu zohľadňuje aj ustanovenia **zákonov:**

**č. 582/2004 Z. z. o miestnych daniach a miestnom poplatku za komunálny odpad a drobné stavebné odpady** v z.n.p., na základe ktorého v súlade s § 2 ods. 3 predmetného zákona boli vydané Všeobecne záväzné nariadenie obce Jabloňovce č. 1/2018 o miestnych daniach a miestnom poplatku (ďalej len VZN č. 1/2018).

**1.2. Súlad so všeobecne záväznými nariadeniami obce**

Návrh rozpočtu bol spracovaný v súlade so **všeobecne záväznými nariadeniami obce:**

- č. 1/2018 ktorým sa určujú zásady hospodárenia a nakladania s majetkom obce Jabloňovce

- č. 1/2018 o podmienkach držania psov

- č. 1/2018 o miestnych daniach a miestnom poplatku

- č. 1/2018 o dani z nehnuteľnosti na území obce Jabloňovce

- č. 1/2013 o núdzovom zásobovaní pitnou vodou v období krízovej situácie.

- č. 1/2018 o miestnych daniach a poplatkoch za komunálny odpad a drobný stavebný odpad

- č. 1/2017 ktorým sa vydáva Prevádzkový poriadok pohrebísk a domov smútku na území obce Jabloňovce

**1.3. Dodržanie informačnej povinnosti zo strany obce**

Návrh rozpočtu bol zverejnený v obci obvyklým spôsobom *na obecnej tabuli* v zákonom stanovenej lehote **v súlade s § 9 ods. 2 zákona č. 369/1990 Zb. o obecnom zriadení v z. n. p.**

1. **Metodická správnosť predloženého návrhu rozpočtu**

Návrh rozpočtu bol spracovaný podľa rozpočtovej klasifikácie **v súlade s Opatrením MF SR č. MF/010175/2004-42, ktorým sa ustanovuje druhová, organizačná a ekonomická klasifikácia rozpočtovej klasifikácie v z.n.p.,** ktorá je záväzná pri zostavovaní rozpočtov územnej samosprávy.

 **Metodická správnosť predloženého návrhu programového rozpočtu Návrh rozpočtu** pre roky 2020 - 2022 obsahuje **údaje** o **zámeroch** a **cieľoch obce**, čím sa podstatne **zvýšila informačná hodnota tohto** dokumentu a súčasne sa implementujú **základy pre plánovanie výdavkov** v strednodobom časovom horizonte s možnosťou **konfrontovať plány obce** so **skutočnosťou**, t.j. prezentovať v rozpočte **ciele** (výkonnosť samosprávy) a **monitorovať ich dosahovanie**.

1. **VÝCHODISKÁ TVORBY NÁVRHU ROZPOČTU**

Návrh rozpočtu vychádza z vývoja hospodárenia obce Jabloňovce v roku 2019.

1. **TVORBA NÁVRHU ROZPOČTU**

Návrh rozpočtu je spracovaný podľa zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z.n.p. v členení podľa §9 ods. 1 citovaného zákona na:

a) rozpočet na príslušný rozpočtový rok – rok 2020

b) rozpočet na rok nasledujúci po príslušnom rozpočtovom roku - rok 2021

c) rozpočet na rok nasledujúci po roku, na ktorý sa zostavuje rozpočet podľa písmena b) – rok 2022.

Viacročný rozpočet na roky 2020 – 2022 je zostavený v rovnakom členení, v akom sa zostavuje rozpočet obce na príslušný rozpočtový rok. ***Rozpočet obce na príslušný rozpočtový rok je záväzný, rozpočty na nasledujúce dva rozpočtové roky nie sú záväzné, majú len orientačný charakter, ich ukazovatele sa spresňujú v ďalších rozpočtových rokoch.***

1. **ZÁKLADNÁ CHARAKTERISTIKA NÁVRHU ROZPOČTU**

Na schválenie je predložený návrh viacročného rozpočtu obce na roky 2020 – 2022 a návrhu rozpočtu obce na rok 2020:

|  |  |  |  |
| --- | --- | --- | --- |
| **Rozpočtové roky**  | **2020**  | **2021**  | **2022**  |
| **Príjmy celkom**  | 381 661€ | 102 313€ | 102 313€ |
| **Výdavky celkom**  | 381 661€ | 102 313€ | 102 313€ |
|  |  |  |  |

**Hospodárenie obce:**

Rozpočet obce Jabloňovce je na rok 2020 navrhnutý ako vyrovnaný.

1. ODPORUČENIE

Odporúčam obecnému zastupiteľstvu schváliť viacročný rozpočet obce na roky 2020 – 2022 a rozpočet obce na rok 2020 tak ako je uvedené v návrhu.

 

 Mgr. Denisa Abaffyová

 Hlavná kontrolórka